**Lista informațiilor care trebuie să figureze în procesul-verbal de cercetare a unui accident de muncă, potrivit normelor Legii nr. 319/2006**

**Articolul 128**Procesul-verbal de cercetare a evenimentului trebuie să conțină următoarele capitole:

**a)** data încheierii procesului-verbal;  
**b)** numele persoanelor și în ce calitate efectuează cercetarea evenimentului;  
**c)** perioada de timp și locul în care s-a efectuat cercetarea;  
**d)** obiectul cercetării;  
**e)** data și ora producerii evenimentului;  
**f)** locul producerii evenimentului;  
**g)** datele de identificare a angajatorului la care s-a produs evenimentul, numele reprezentantului său legal;  
**h)** datele de identificare a accidentatului/accidentaților;  
**i)** descrierea detaliată a locului, echipamentului de muncă, a împrejurărilor și modului în care s-a produs evenimentul;  
**j)** urmările evenimentului și/sau urmările suferite de persoanele accidentate;  
**k)** cauza producerii evenimentului;  
**l)** alte cauze care au concurat la producerea evenimentului;  
**m)** alte constatări făcute cu ocazia cercetării evenimentului;  
**n)** persoanele răspunzătoare de încălcarea reglementărilor legale, din capitolele de la lit. k), l) și m);  
**o)** sancțiunile contravenționale aplicate;  
**p)** propuneri pentru cercetare penală;  
**q)** caracterul accidentului;  
**r)** angajatorul care înregistrează accidentul de muncă sau incidentul periculos;  
**s)** măsuri dispuse pentru prevenirea altor evenimente similare și persoanele responsabile pentru realizarea acestora;  
**t)** termenul de raportare la inspectoratul teritorial de muncă privind realizarea măsurilor prevăzute la lit. s);  
**u)** numărul de exemplare în care s-a încheiat procesul-verbal de cercetare și repartizarea acestora;  
**v)** numele și semnătura persoanei/persoanelor care a/au efectuat cercetarea;  
**w)** avizul inspectorului-șef adjunct securitate și sănătate în muncă/avizul inspectorului general de stat adjunct securitate și sănătate în muncă;  
**x)** viza inspectorului-șef/inspectorului general de stat.

**Articolul 129**(1) În capitolul prevăzut la art. 128 lit. b) se vor indica, de asemenea, prevederile legale potrivit cărora persoanele sunt îndreptățite să efectueze cercetarea, precum și numele angajatorului și ale persoanelor care au participat din partea organelor competente la primele cercetări.

(2) În capitolul prevăzut la art. 128 lit. c) se vor indica, de asemenea, motivele pentru care s-a solicitat prelungirea termenului de cercetare.

(3) În capitolul prevăzut la art. 128 lit. e) se va indica, de asemenea, data decesului, pentru cazul în care s-a produs un eveniment și ulterior a survenit decesul victimelor implicate în acest eveniment.

(4) În capitolul prevăzut la art. 128 lit. g) se vor indica, de asemenea, datele de identificare ale angajatorilor la care sunt/au fost angajate victimele, numele reprezentanților legali ai angajatorilor, numărul documentului prin care s-a certificat autorizarea de funcționare din punct de vedere al securității și sănătății în muncă, adresa punctului de lucru.

(5) În capitolul prevăzut la art. 128 lit. h) se vor indica, de asemenea, următoarele: numele, prenumele, cetățenia, vârsta, starea civilă, numărul de copii minori, domiciliul, locul de muncă la care este încadrat, profesia de bază, ocupația în momentul accidentării, vechimea în muncă, în funcție sau în meserie și la locul de muncă, data efectuării ultimului instructaj în domeniul securității și sănătății în muncă, iar pentru persoanele care, în momentul accidentării, desfășurau o activitate pentru care este necesară autorizare, se va face referire și la aceasta.

(6) Capitolul prevăzut la art. 128 lit. i) va conține următoarele subcapitole:  
**a)** descrierea detaliată a locului producerii evenimentului;  
**b)** descrierea detaliată a echipamentului de muncă;  
**c)** descrierea detaliată a împrejurărilor;  
**d)** descrierea detaliată a modului în care s-a produs evenimentul.

(7) În capitolele prevăzute la art. 128 lit. k)-m) se va face trimitere la reglementările legale în vigoare încălcate, cu redarea integrală a textului acestora.

(8) Denumirea capitolului prevăzut la art. 128 lit. o) se va schimba în "Propuneri pentru sancțiuni administrative și disciplinare", în cazul accidentelor cercetate de către comisia numită de angajator.

(8^1) În capitolul prevăzut la art. 128 lit. s) se vor stabili termene de aducere la îndeplinire a măsurilor dispuse, precum și persoanele responsabile de îndeplinirea acestora;

(9) Capitolele prevăzute la art. 128 lit. w) și x) se vor regăsi în procesul-verbal de cercetare numai pentru evenimentele cercetate de către inspectoratul teritorial de muncă sau Inspecția Muncii, conform competențelor.

(10) În cazul accidentelor cu ITM, procesul-verbal de cercetare se va încheia cu capitolul prevăzut la art. 128 lit. w), care va fi numit "Viza angajatorului".

**Articolul 130**În situațiile în care din cercetare rezultă că accidentul nu întrunește condițiile pentru a fi încadrat ca accident de muncă, se va face această mențiune la capitolele procesului-verbal de cercetare prevăzute la art. 128 lit. q) și r) și se vor dispune măsurile care trebuie luate de angajator pentru prevenirea unor cazuri asemănătoare.

**Referitor la întocmirea procesului-verbal**

**Articolul 132**(1) Procesul-verbal de cercetare a unui eveniment se întocmește în mai multe exemplare, după cum urmează:  
**a)** în cazul accidentului de muncă urmat de incapacitate temporară de muncă, pentru angajatorul care înregistrează accidentul, inspectoratul teritorial de muncă care a avizat dosarul, asigurător și victime;  
**b)** în cazul accidentului de muncă urmat de incapacitate temporară de muncă, pentru lucrători cu angajatori diferiți, pentru fiecare angajator, inspectoratul teritorial de muncă care a avizat dosarul, asigurător și victime;  
**c)** în cazul accidentului de muncă urmat de invaliditate, pentru angajatorul care înregistrează accidentul, organul de urmărire penală, inspectoratul teritorial de muncă care a efectuat cercetarea, Inspecția Muncii, asigurător și victime;  
**d)** în cazul accidentului de muncă mortal, precum și în cazul accidentului mortal în afara muncii, pentru angajatorul care înregistrează accidentul, organul de urmărire penală, inspectoratul teritorial de muncă care a efectuat cercetarea, Inspecția Muncii, asigurător și familiile victimelor;  
**e)** în cazul incidentului periculos, pentru angajatorul care înregistrează incidentul, organele de urmărire penală, inspectoratul teritorial de muncă care a efectuat cercetarea, Inspecția Muncii și asigurător.

(2) Procesul-verbal de cercetare poate fi întocmit într-un număr mai mare de exemplare, după caz.